IZVOD IZ ZAPISNIKA

sa IX. sjednice Školskog odbora Osnovne škole Zlatar Bistrica

održane 13.1.2022.g.

Prisutni: Jasenka Kuljak, Ivan Kuntić, Danijela Čiček Haban, Marina Dinjar, Davor Sugnetić

Odsutni: Mateja Trčak, Željko Špoljar, (ispričali se)

Ostali prisutni: Jasna Kokot Pelko, ravnateljica, Natalija Jug, tajnica

Predsjednica pozdravlja prisutne, konstatira kvorum i predlaže sljedeći dnevni red:

1. Prihvaćanje zapisnika sa VIII. sjednice Školskoga odbora
2. Suglasnost za zapošljavanje učitelja/ice matematike
3. Razno

**Ad 1.) Prihvaćanje zapisnika sa VIII. sjednice Školskoga odbora**

Predsjednica je pročitala zapisnik s prethodne sjednice. Zapisnik je jednoglasno usvojen.

**Ad 2.) Suglasnost za zapošljavanje učitelja/ice matematike**

Ravnateljica je upoznala prisutne s raspisanim natječajem za radno mjesto učitelj/ica matematike, 1 izvršitelj/ica, puno radno vrijeme (40 sati ukupno tjedno), određeno (zamjena za bolovanje), objavljenog 21. prosinca 2021. g. na mrežnim stranicama i oglasnim pločama HZZ-a te mrežnoj i Oglasnoj ploči Škole pristigla je 1 zamolba za radno mjesto učitelj/ica matematike.

Ravnateljica predlaže sklapanje Ugovora o radu s 14.1.2022. godine za radno mjesto učitelj/ica matematike sa Silvijom Mrkoci, magistrom primarnog obrazovanja na određeno vrijeme do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi.

Članovi Školskog odbora jednoglasno su dali suglasnost za zapošljavanje Silvije Mrkoci, magistre primarnog obrazovanja na određeno vrijeme do zasnivanja radnog odnosa na osnovi ponovljenoga natječaja u roku od pet mjeseci sukladno odredbi članka 107. stavka 11. Zakona o odgoju i obrazovanju u osnovnoj i srednjoj školi.

**Ad 3.) Razno**

Ravnateljica je upoznala prisutne da se nastoji poboljšati uređenje novosagrađenog vanjskog igrališta na način da će se staviti dodatna mreža koju je izvođač maknuo iz sportske dvorane zbog pogrešne boje, a koja bi zaštitila žičanu mrežu igrališta te su postavljene klupe na igralištu kako djeca ne bi sjedila na podu.

Daljnjih pitanja i prijedloga nije bilo.

Sjednica ŠO završena je u 12.20 sat.

Zapisničarka Predsjednica ŠO

Natalija Jug Jasenka Kuljak